### Beslutningstema

I denne sag besluttes, om der skal byggemodnes 4 parcelhusgrunde beliggende mellem [adresse] og [adresse] i [adresse], og det vurderes om scenarie 1 eller 2 skal vælges i forhold til byggemodning af de 4 grunde. Der skal godkendes et budget for byggemodningen, og der fastsættes en mindstepris for grundene.

### Historik

Kommunalbestyrelsen besluttede den 22. december 2021, at forslag til ny lokalplan og kommuneplantillæg for et boligområde i [adresse] skulle sendes i offentlig høring i 4 uger fra den 4. januar til den 1. februar 2022.

### Sagsfremstilling

Ejendomme har i 2021 haft henvendelse fra Visby Lokalråd og fra et par interesserede købere for byggemodning og salg af nye og større parcelhusgrunde. I [adresse] har Tønder Kommune 2 mindre parcelhusgrunde til salg på Rantzausvænget til 30 kr. pr. m2 , der blev byggemodnet for mange år siden. Grundene er henholdsvis 818 m² og 730 m².

Lokalplan 156-130, der er i offentlig høring pt., udlægger et område mellem [adresse] og [adresse] i [adresse] til 20 nye parcelhusgrunde. Det foreslås, at de 4 sydligste grunde udbydes til salg, da dette vurderes at svare til behovet og efterspørgslen for nuværende. Grundene er mellem 2.500 m² og 1.600 m².

Forvaltningen har udarbejdet et overslag over, hvad det vil koste at byggemodne alle 20 parcelhusgrunde, så udgiften til byggemodning bliver fordelt ud på alle 20 grunde. Udgiften er beregnet til 3,02 mio. kr. ekskl. moms. Mindsteprisen er herefter beregnet til 168 kr. inkl. moms. Ifølge udbudsbekendtgørelsen skal grundene sælges til markedsprisen. De grunde, Tønder Kommune har til salg på Rantzausvænget i [adresse], koster 30 kr. pr. m² inkl. moms. De 4 nye grunde i [adresse] er større og har en bedre beliggenhed end grundene på Rantzausvænget. Kommunen må ikke udbyde nybyggemodnede grunde til salg med underskud.

Udgiften til byggemodning af 4 parcelhusgrunde har Forvaltningen beregnet til 981.190 kr. Hertil kommer udgiften til ny lokalplan på 80.000 kr. I alt søges om et budget til byggemodning og salg på 1,06 mio. kr. ekskl. moms.

Der foreslås 2 scenarier i forhold til byggemodning af grundene:

[adresse] 4 grunde byggemodnes først, når kommunen har solgt een af grundene. Derved kan overtagelse først ske 6-8 mdr. efter et salg, da byggemodningen skal gennemføres. Hermed vil der ikke være en udgift for byggemodningen inden markedet viser behov for grundene. Omvendt vil det ikke være så bosætningstiltrækkende, at køber ikke kan komme igang med det samme.

[adresse]Byggemodning af de 4 sydligste grunde igangsættes, når lokalplan 156-130 er endelig godkendt.

Hvis grundene er færdigbyggemodnet før salg, kan dette være fremmende for et salg for interesserede købere. Køber kan komme i gang straks og skal ikke vente på, at grunden bliver byggemodnet. Omvendt vil det betyde, at der er mulighed for at udgiften vil være i "forskud" i længere tid og byggemodningen vil henligge og skal vedligeholdes, inden en grund sælges i området.

### Økonomi

Forventede udgifter til ny lokalplan, byggemodning og salg af 4 grunde 1,06 mio. kr.

### Lovgrundlag

Udbudsbekendtgørelsen, Styrelsesloven og Lokalplan 156-130.

### Direktøren for Teknik, Klima og Beskæftigelse indstiller,

at der udbydes 4 parcelhusgrunde til salg ved [adresse] i [adresse] til en mindstepris på 168 kr. pr. m² inkl. moms,

at scenarie 1 eller 2 vælges i forhold til byggemodning af grundene,

at der gives en anlægsbevilling og tilsvarende rådighedsbeløb på 1,06 mio kr. ekskl. moms til byggemodning og salg,

at rådighedsbeløbet frigives og finansieres af jordforsyningen ramme, og

at indstillingen videresendes til Kommunalbestyrelsen.

Beslutning fra Økonomiudvalget, 20. januar 2022, pkt. 11:

Indstillingen anbefales med valg af senarie 2.

### Beslutning

Økonomiudvalgets indstilling godkendt